Diari Oficial de la Generalitat Valenciana


Sumari del DOGV 3404, del 31-12-1998 (1998/11468)

ORDRE de 23 de desembre de 1998, de la Conselleria d'Agricultura, Pesca i Alimentació, per la qual es convoquen determinades línies d'ajudes gestionades per la Direcció General de Desenvolupament Rural i Producció Agrària per a l'exercici de 1999 i es modifiquen aspectes d'algunes ordres.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3404

Data del DOGV
:   31-12-1998

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   1998/11150


Data del document
:   23-12-1998

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 23 de desembre de 1998, de la Conselleria d'Agricultura, Pesca i Alimentació, per la qual es convoquen determinades línies d'ajudes gestionades per la Direcció General de Desenvolupament Rural i Producció Agrària per a l'exercici de 1999 i es modifiquen aspectes d'algunes ordres. [1998/11985]
  
Algunes línies d'ajuda convocades anualment tenen com a objecte auxiliar programes d'inversions que s'inicien al començament de l'exercici econòmic i que finalitzen una vegada transcorreguts alguns mesos. Aquesta circumstància exigeix avançar al màxim el termini de presentació de sol·licituds d'ajudes, cosa que permetrà als productors planificar les seues actuacions al principi de cada exercici econòmic i disposar de temps suficient per a executar les inversions previstes dins dels terminis que s'establisquen en cada cas. Alhora, els serveis tècnics de la Conselleria d'Agricultura, Pesca i Alimentació podran gestionar els expedients fins a la fase immediatament anterior a la resolució, tal com s'estableix en l'Ordre de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despesa. Per descomptat, tot això està condicionat a l'existència de crèdits aprovats en els pressuposts de la Generalitat Valenciana per a 1999.
  
Per això, vista la proposta del director general de Desenvolupament Rural i Producció Agrària, en l'exercici de les funcions que tinc atribuïdes,
  
ORDENE
  
Article 1
  
Es convoquen les ajudes establides per a 1999 en les línies de subvencions regulades en les disposicions de la Conselleria d'Agricultura, Pesca i Alimentació indicades en aquest article i gestionades per la Direcció General de Desenvolupament Rural i Producció Agrària. El termini de presentació de sol·licituds finalitzarà en la data que s'estableix per a cada una d'elles.
  
Programa 714.20 Ordenació i Millora de les Produccions Agràries
  
Línia 401/000/99
  
- Ordre de 13 d'abril de 1992, de la Conselleria d'Agricultura i Pesca, que regula la concessió d'ajudes a l'organització de cursos, congressos i cicles de conferències d'interés general per al sector agrari de la Comunitat Valenciana (DOGV núm. 1784, de 18.05.92).
  
Data límit de presentació de sol·licituds: 30 de setembre de 1999.
  
L'import previst en l'Avantprojecte de Llei de Pressuposts de la Generalitat Valenciana per a l'anualitat 1999 és de 10 milions de pessetes.
  
- Ordre de 25 de novembre de 1978, sobre concessió d'auxilis a mitjans de producció i noves tecnologies en conreus herbacis, i Ordre de 31 de març de 1979, sobre concessió d'auxilis a mitjans de producció i noves tècniques en conreus llenyosos (BOE núm 286, de 30.11.78, i núm 99, de 25 de juliol de 1979).
  
Data límit de presentació de sol·licituds: 31 de juliol de 1999.
  
L'import previst en l'Avantprojecte de Llei de Pressuposts de la Generalitat Valenciana per a 1999 és de 25 milions de pessetes.
  
Línia 402/000/99
  
- Ordre de 26 de març de 1991, de la Conselleria d'Agricultura i Pesca, per la qual es regula la concessió d'ajudes als agricultors per al foment de la utilització de compost (DOGV núm 1524, de 18 d'abril de 1991).
  
Data límit de presentació de sol·licituds: 31 de maig de 1999.
  
L'import previst en l'Avantprojecte de Llei de Pressuposts de la Generalitat Valenciana per a 1999 és de 60 milions de pessetes.
  
Línia 404/000/99
  
- Ordre d'11 de maig de 1990, de la Conselleria d'Agricultura i Pesca, que regula la concessió del títol d'Agrupació de Defensa Sanitària en el territori de la Comunitat Valenciana (DOGV núm. 1.317, de 4 de juny de 1990), modificada mitjançant l'Ordre de 23 d'abril de 1996, per la qual es regulen determinats aspectes de les subvencions a les agrupacions de defensa sanitària (DOGV núm 2.784, de 15 de maig de 1996).
  
Data límit de presentació: 31 de març de 1999.
  
L'import previst en l'Avantprojecte de Llei de Pressuposts de la Generalitat Valenciana per a 1999 és de 96 milions de pessetes.
  
Línia 405/000/99
  
- Ordre de 8 de juny de 1987, de la Conselleria d'Agricultura i Pesca, que regula la concessió d'ajudes als ramaders que realitzen programes específics de millores zootècniques i sanitàries (DOGV núm. 612, de 22 de juny de 1987).
  
Data límit de presentació de sol·licituds: 30 de març de 1999.
  
L'import previst en l'Avantprojecte de Llei de Pressuposts de la Generalitat Valenciana per a 1999 és de 9 milions de pessetes.
  
Línia 406/000/99
  
- Ordre de 28 de març de 1996, de la Conselleria d'Agricultura, Pesca i Alimentació, per la qual s'estableix una ajuda compensatòria de rendes a les explotacions apícoles de la Comunitat Valenciana (DOGV núm 2.726, d'11 d'abril de 1996).
  
Data límit de presentació: 28 de febrer de 1999.
  
L'import previst en l'Avantprojecte de Llei de Pressuposts de la Generalitat Valenciana per a l'anualitat de 1999 és de 145 milions de pessetes.
  
Línia 407/000/99
  
- Ordre de 10 de març de 1997, de la Conselleria d'Agricultura, Pesca i Alimentació, per la qual s'estableixen ajudes a les associacions de protecció i defensa dels animals, apartat a) de l'article 2 (DOGV núm. 2.963, de 3 d'abril de 1997).
  
Data límit de presentació: 28 de febrer de 1999.
  
L'import previst en l'Avantprojecte de Llei de Pressuposts de la Generalitat Valenciana per a 1999 és de 12 milions de pessetes.
  
Línia 408/000/99
  
- Reial Decret 1213/1997, de 18 de juliol, pel qual es regula el control de rendiments de llet per a l'avaluació genètica de les femelles de les espècies bovina, ovina i cabrum de raça pura per a reproducció (BOE de 8 d'agost de 1997).
  
Data límit de presentació de sol·licituds: 1 de desembre de 1999.
  
L'import previst en l'Avantprojecte de Llei de Pressuposts de la Generalitat Valenciana per a 1999 és de 2 milions de pessetes.
  
Línia 412/000/99
  
- Ordre de 24 de juny de 1997, de la Conselleria d'Agricultura, Pesca i Alimentació, per la qual s'estableixen ajudes als contractes per a la recollida i transport de cadàvers d'animals de granges (DOGV núm. 3.028, de 4 de juliol de 1997).
  
Data límit de presentació: 30 d'abril de 1999.
  
L'import previst en l'Avantprojecte de Llei de Pressuposts de la Generalitat Valenciana per a 1999 és de 45 milions de pessetes.
  
Línia 413/000/99
  
- Ordre de 26 de març de 1998, de la Conselleria d'Agricultura, Pesca i Alimentació, per la qual s'estableixen ajudes per a la realització de cursos de formació en matèria de ramaderia en la Comunitat Valenciana (DOGV núm. 3.218, de 6 d'abril de 1998)
  
Data límit de presentació: 31 de març de 1999.
  
L'import previst en l'Avantprojecte de Llei de Pressuposts de la Generalitat Valenciana per a 1999 és de 48.587.805 pessetes.
  
Línia 701/000/99
  
- Ordre de 15 de setembre de 1994, de la Conselleria d'Agricultura, Pesca i Alimentació, d'ajudes a la reposició de plantes de cítrics en explotacions afectades per les inundacions de 1982 en determinats municipis (DOGV núm. 2.365, de 13 d'octubre de 1994).
  
Data límit de presentació de sol·licituds: 30 de juny de 1999.
  
L'import previst en l'Avantprojecte de Llei de Pressuposts de la Generalitat Valenciana per a 1999 és de 500.000 pessetes.
  
Línia 702/000/99
  
- Ordre de 19 de febrer de 1993, del Ministeri d'Agricultura, Pesca i Alimentació, sobre mesures d'estímul i suport per a la promoció de noves tecnologies en maquinària i equips agraris (BOE núm. 52, de 2 de març de 1993).
  
- Ordre de 13 de juliol de 1993, de la Conselleria d'Agricultura i Pesca, per a l'aplicació en la Comunitat Valenciana de l'Ordre Ministerial de 19 de febrer de 1993, sobre mesures d'estímul i suport per a la promoció de noves tecnologies en maquinària i equips agraris (DOGV núm. 2.092, de 30 d'agost de 1993).
  
Data límit de presentació de sol·licituds: 30 de setembre de 1999.
  
L'import previst en l'Avantprojecte de Llei de Pressuposts de la Generalitat Valenciana per a 1999 és de 70 milions de pessetes.
  
Línia 703/000/99
  
- Ordre de 31 de juliol de 1990, de la Conselleria d'Agricultura i Pesca, per la qual s'estableixen normes d'actuació en programes de sanejament ramader en la Comunitat Valenciana (DOGV núm. 1.373, de 4 de setembre de 1990).
  
- Ordre de 29 d'octubre de 1990, de la Conselleria d'Agricultura i Pesca, per la qual s'estableix la indemnització per reposició en campanyes de sanejament ramader. (DOGV núm 1.437, de 5 de desembre de 1990).
  
- Ordre de 14 d'abril de 1993, de la Conselleria d'Agricultura i Pesca, per la qual es modifiquen els barems d'indemnització per sacrifici d'animals objecte de campanya de sanejament ramader (DOGV núm 2.058, d'1 de juliol de 1993).
  
Data límit de presentació de sol·licituds: sense límit.
  
L'import previst en l'Avantprojecte de Llei de Pressuposts de la Generalitat Valenciana per a 1999 és de 200 milions de pessetes.
  
Línia 704/000/99
  
- Ordre de 5 d'octubre de 1990, de la Conselleria d'Agricultura i Pesca, per la qual s'estableixen mesures de suport i protecció de la raça ovina autòctona denominada guirra o roja (DOGV núm. 1.407, de 23 d'octubre de 1990).
  
Data límit de presentació de sol·licituds: 31 de març de 1999.
  
L'import previst en l'Avantprojecte de Llei de Pressuposts de la Generalitat Valenciana per a 1999 és de 3 milions de pessetes.
  
- Ordre de 6 de maig de 1991, de la Conselleria d'Agricultura i Pesca, per la qual es preveuen ajudes als titulars d'explotacions cunícoles (DOGV núm. 1.551, de 27 de maig de 1991).
  
Data límit de presentació de sol·licituds: 31 de març de 1999.
  
L'import previst en l'Avantprojecte de Llei de Pressuposts de la Generalitat Valenciana per a 1999 és de 2 milions de pessetes.
  
- Ordre de 30 de desembre de 1996, de la Conselleria d'Agricultura i Medi Ambient, per la qual s'estableixen ajudes per a la modernització d'explotacions ramaderes (DOGV núm 2.916, de 27 de gener de 1997).
  
Data límit de presentació: 28 de febrer de 1999.
  
L'import previst en l'Avantprojecte de Llei de Pressuposts de la Generalitat Valenciana per a 1999 és de 185 milions de pessetes.
  
Línia 705/000/99
  
- Ordre de 27 de març de 1996, de la Conselleria d'Agricultura i Medi Ambient, per la qual s'estableixen ajudes a la construcció de centres per al tractament de purins en la Comunitat Valenciana. (DOGV núm 2.726, d'11 d'abril de 1996).
  
Data límit de presentació de sol·licituds: 31 de març de 1999.
  
L'import previst en l'Avantprojecte de Llei de Pressuposts de la Generalitat Valenciana per a 1999 és de 10 milions de pessetes.
  
Línia 707/000/99
  
- Ordre de 8 d'octubre de 1997, de la Conselleria d'Agricultura, Pesca i Alimentació, per la qual es regulen ajudes per a dotació de mitjans de telecomunicació destinats a facilitar la vigilància de collites (DOGV núm. 3.103, de 20 d'octubre de 1997).
  
Data límit de presentació de sol·licituds: 30 de juny de 1999.
  
L'import previst en l'Avantprojecte de Llei de Pressuposts de la Generalitat Valenciana per a 1999 és de 15 milions de pessetes.
  
Línia 708/000/99
  
- Ordre de 10 de març de 1997, de la Conselleria d'Agricultura, Pesca i Alimentació, per la qual s'estableixen ajudes a les associacions de protecció i defensa dels animals (DOGV núm. 2.963, de 3 d'abril de 1997).
  
Data límit de presentació: 28 de febrer de 1999.
  
L'import previst en l'Avantprojecte de Llei de Pressuposts de la Generalitat Valenciana per a 1999 és de 6 milions de pessetes.
  
Línia 711/000/99
  
- Ordre de 17 de juny de1998, de la Conselleria d'Agricultura, Pesca i Alimentació, per la qual s'estableixen ajudes per a la creació de punts de desinfecció de vehicles en la Comunitat Valenciana (DOGV núm. 3.272, de 25 de juny de 1998).
  
Data límit de presentació: 28 de febrer de 1999.
  
L'import previst en l'Avantprojecte de Llei de Pressuposts de la Generalitat Valenciana per a 1999 és de 5 milions de pessetes.
  
Article 2
  
El finançament de les despeses derivades de totes aquestes línies de subvenció es farà a càrrec dels crèdits que s'aproven en cada cas en els pressuposts de la Generalitat Valenciana per a 1999. Al seu moment es publicaran els imports globals màxims per a cada una d'aquestes línies. Mentrestant, segons el que es disposa en l'Ordre de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despesa, la concessió de les subvencions estarà condicionada a l'existència en els pressuposts de 1999 de crèdit adequat i suficient per a això.
  
Així mateix, d'acord amb l'ordre mencionada, tots els actes dictats s'entendran condicionats al fet que, en dictar la resolució de concessió, subsistisquen les mateixes circumstàncies de fet i de dret existents en el moment en què es van produir aquells actes.
  
Article 3
  
La justificació de la realització de la conducta, activitat o inversió que es finance amb alguna de les subvencions a què fa referència aquesta ordre es realitzarà mitjançant la presentació dels corresponents certificats i de la manera que s'establisca en les bases reguladores de l'ajuda pública de què es tracte.
  
El termini de presentació dels documents que acrediten la realització de la conducta, activitat o inversió subvencionada finalitzarà en l'exercici pressupostari per al qual, en cada cas, s'haja concedit l'ajuda pública de conformitat amb les seues bases reguladores. En el supòsit de subvencions plurianuals, es justificarà en cada any o exercici pressupostari per l'import o l'anualitat corresponent.
  
No obstant l'anterior, per a qualsevol de les ajudes previstes en aquesta ordre, l'execució de les inversions podrà iniciar-se després de la data de formalització de la sol·licitud, sempre que es faça constar, d'acord amb el certificat del tècnic competent per a la instrucció de les ajudes, que les inversions s'han iniciat després de la formalització de la sol·licitud per a aquestes. Aquest certificat no suposarà cap compromís per part de la Conselleria d'Agricultura, Pesca i Alimentació en el cas que la resolució no siga favorable perquè el sol·licitant no complisca els requisits o les condicions, o perquè, aplicant el prorrateig en els casos en què estiga previst en les bases reguladores corresponents, part de la inversió no siga atesa.
  
Article 4
  
Les ajudes regulades en aquesta ordre es tramitaran, pel que fa a termini de presentació de sol·licituds, per les dates indicades.
  
Transcorreguts sis mesos des de la finalització del termini hàbil de presentació de sol·licituds de les ajudes sense que haguera recaigut resolució expressa, s'entendran desestimades.
  
Les sol·licituds presentades una vegada finalitzat el termini establit en aquesta convocatòria s'incorporaran a la següent, amb la petició prèvia per part de l'interessat, sempre que les inversions s'inicien després de la data de formalització de la sol·licitud i sobre les quals hi haja un certificat d'un tècnic competent per a la instrucció de les ajudes en el qual es faça constar aquesta circumstància (la no-iniciació de les inversions en la data mencionada), amb el benentés que aquest certificat no suposa cap compromís per part de la Conselleria d'Agricultura, Pesca i Alimentació en cas que no es convoquen les ajudes en l'exercici següent, si la resolució no és favorable perquè el sol·licitant no compleix tots els requisits o les condicions o si, aplicant el prorrateig, en els casos en què estiga previst en les bases reguladores corresponents, part de la inversió no siga atesa. No obstant això, el sol·licitant haurà de reiterar la seua sol·licitud en el termini hàbil establit en la convocatòria de l'exercici següent i actualitzar la documentació corresponent.
  
Article 5
  
Els beneficiaris de les ajudes hauran de justificar el compliment d'obligacions tributàries i front a la Seguretat Social, en el moment de presentació de sol·licituds, de conformitat amb l'Ordre de 30 de maig de 1996, de la Conselleria d'Economia i Hisenda, i la Resolució de 8 de juliol de 1998, de la Conselleria d'Economia, Hisenda i Administració Pública, per la qual es fa pública la relació de subvencions en matèria d'agricultura, que s'entenen equiparades a l'efecte de l'article 3.7 de l'Ordre de 30 de maig de 1996, de la Conselleria d'Economia i Hisenda.
  
Article 6
  
1. L'import màxim de les ajudes a les ADS establides en l'Ordre de 23 d'abril de 1996, article 2, es fixa en les quanties següents per a 1999:
  
- Boví de carn: 250 PTA/cap de reproductor; quan el programa sanitari preveja l'execució del programa de sanejament, amb dos controls per any, serà de 1.000 PTA/reproductor; si s'aplica el programa de sanejament amb sacrificis diferits previst per al bestiar brau, la quantia serà de 1.500 PTA.
  
- Boví de llet: 500 PTA/cap de reproductora. Caldrà incloure l'execució del programa de sanejament en les explotacions.
  
- Oví i cabrum: 85 PTA/cap de reproductora.
  
- Conills: 50 PTA/cap de reproductora.
  
- Ruscs: 30 PTA/rusc.
  
- Porcí: 550 PTA/cap de reproductora.
  
- Estruços: 300 PTA/cap de reproductor.
  
Els animals beneficiats per aquestes ajudes hauran d'haver estat sotmesos als controls sanitaris individuals establits en les campanyes de sanejament.
  
El pagament d'aquestes ajudes estarà condicionat al fet que l'agrupació de defensa sanitària beneficiària de les ajudes tinga personalitat jurídica pròpia.
  
2. El paràgraf segon de l'apartat a) de l'article 3 de l'Ordre d'11 de maig de 1990, que regula la concessió del títol d'Agrupació de Defensa Sanitària en el territori de la Comunitat Valenciana, tindrà la redacció següent: "Podrà constituir-se una ADS per part de ramaders de més d'un municipi, sempre que cada un d'ells complisca les condicions establides en el paràgraf anterior. No obstant això, no podrà superar-se l'àmbit del territori provincial en la constitució d'una agrupació."
  
3. S'amplia el paràgraf primer de l'article 5 de l'Ordre de 23 d'abril de 1996, de la Conselleria d'Agricultura i Medi Ambient, per la qual es regulen determinats aspectes de les subvencions a les agrupacions de defensa sanitària, amb el text següent: "16 de març de 1999. En aquest últim supòsit, les despeses derivades dels serveis de gestió no podran superar el 25 % de les despeses totals".
  
Article 7
  
Es modifiquen les quanties establides en l'article 4 de l'Ordre de 24 de juny de 1997, per la qual s'estableixen ajudes a la recollida i transport de cadàvers d'animals procedents d'explotacions ramaderes, les quals, per a l'exercici de 1999, seran les següents:
  
a) Si la distància entre els dos punts és inferior a 25 km, la subvenció serà de 3.300 PTA/contracte firmat i mes.
  
b) Si la distància entre els dos punts està compresa entre 25 i 50 km, la subvenció serà de 3.900 PTA/contracte firmat i mes.
  
c) Si la distància entre els dos punts està compresa entre 50 i 75 km, la subvenció serà de 4.500 PTA/contracte firmat i mes.
  
d) Si la distància entre els dos punts està compresa entre 75 km i 100 km, la subvenció serà de 5.100 PTA/contracte firmat i mes.
  
e) Si la distància entre els dos punts és superior a 100 km, la subvenció serà de 5.900 PTA/contracte firmat i mes.
  
Article 8
  
S'exclouen del benefici de les ajudes previstes en l'Ordre de 8 de juny de 1987, que regula la concessió d'ajudes als ramaders que realitzen programes específics de millores zootècniques i sanitàries, els programes sanitaris presentats a l'empara de l'ordre esmentada. Se substitueix l'últim paràgraf de l'annex II d'aquesta ordre pel següent: "Quant a inseminació artificial, les dosis seminals o els sementals donants hauran de procedir de centres de selecció registrats. En l'espècie ovina i cabrum, els animals hauran d'estar inscrits en el llibre genealògic corresponent. En la resta de les espècies, hauran de procedir d'un programa genètic de millora. En bestiar porcí, s'admetran programes zootècnics especials de duració inferior a un any.
  
Article 9
  
La concessió de l'ajuda prevista en l'Ordre de 5 d'octubre de 1990, que estableix mesures de suport i protecció de la raça autòctona guirra, estarà condicionada a la inclusió del ramat en els llistats de l'Associació Nacional de Productors de Raça Guirra.
  
Article 10
  
Es modifica l'Ordre de 28 de març de 1996, per la qual s'estableix una ajuda compensatòria de rendes a les explotacions apícoles de la Comunitat Valenciana, actualitzada al seu torn per mitjà de l'Ordre de 30 de març de 1998, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a 1998, determinades subvencions gestionades per la Direcció General de Desenvolupament Rural i Producció Agrària, amb bases reguladores en vigor, i es modifiquen aspectes d'algunes ordres (DOGV núm 3.218, de 06.04.98), en els termes següents:
  
- Article 2, apartat a): es canvia la data 31 de desembre de 1995 per la de 31 de desembre de 1997.
  
Article 11
  
Es modifica l'Ordre de 26 de març de 1998, de la Conselleria d'Agricultura, Pesca i Alimentació, per la qual s'estableixen ajudes per a la realització de cursos de formació en matèria de ramaderia en la Comunitat Valenciana en els termes següents:
  
- S'incorpora un nou paràgraf a l'article 3: "Tots els programes de formació hauran d'incorporar un mòdul de medi ambient adaptat al contingut del tema objecte d'estudi.
  
DISPOSICIÓ FINAL
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 23 de desembre de 1998
  
La consellera d'Agricultura, Pesca i Alimentació